CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/25528)
  + [Valencià](/va/acuerdo/25544)






Selector de idioma

Leer

* [Español](/es/acuerdo/25497)
* [Valencià](/va/acuerdo/25353)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE)[Butlletí Oficial Universitat d'Alacant](/ca/Publicacion)
===========================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE)

Data d'aprovació
:   25/05/2022

Data de publicació
:   26/05/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/25667)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/25831)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/25833)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE)&url=https://www.boua.ua.es/va/acuerdo/25561)

**Títol:** CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 25 de maig de 2022

CONVOCATÒRIA D'INCENTIUS A L'ALUMNAT PER EMPLENAR LES ENQUESTES SOBRE LA DOCÈNCIA EN ELS GRUPS AMB DOCÈNCIA RECONEGUDA EN ANGLÈS O VALENCIÀ (CAMPANYA 2021-22, SEGON QUADRIMESTRE)

1. Objecte

L'objecte d'aquesta convocatòria és la concessió, mitjançant sorteig, d'incentius a l'alumnat matriculat en titulacions oficials de grau i màster oficial de la Universitat d'Alacant per a participar en les enquestes sobre l'ús de l'anglès i del valencià en els grups amb docència reconeguda en aquests idiomes (campanya 2021/22, segon quadrimestre).

La finalitat d'aquest sorteig és aconseguir una elevada participació en les enquestes en línia per a obtenir dades representatives que permeten conèixer el grau d'utilització de les dues llengües.

2. Requisits de les persones beneficiàries

Podrà participar en aquesta concessió d'incentius l'alumnat de la Universitat d'Alacant que:

* Tinga matrícula en el curs 2021/2022 en assignatures de segon quadrimestre en estudis oficials de grau o màster oficial.
* Tinga matrícula en algun grup en què s'impartisca docència reconeguda en anglès o valencià.
* No ser beneficiari o beneficiària d'una altra ajuda destinada al mateix objecte.

3. Nombre de premis

Es concediran els premis següents:

* Ordinador portàtil HP 255 G8, 15.6", Windows 10 AMD Ryzen(TM) 3, 8GB RAM, 256GB SSD, FHD

La previsió de despesa és de 1.000 €, incrementada amb l'import resultant dels ingressos a compte en el tresor públic en concepte d'IRPF, segons establisca la legislació vigent.

* 5 matrícules gratuïtes a cursos de valencià a elegir entre els diferents nivells de l'oferta formativa de Servei de Llengües de la Universitat d'Alacant.
* 5 reserves de places de matrícula en els tallers de llengües oferits pel Servei de Llengües de la Universitat d'Alacant.
* 5 ajudes, d'un màxim de 250 € cadascuna, per a sufragar cursos d'idiomes organitzats pel Centre Superior d'Idiomes de la Universitat d'Alacant (CSIUA) abans que acabe l'any 2022 o per a abonar els drets d'examen de certificació a través d'aquest centre al llarg de 2022. La matrícula en el curs o els drets d'examen seran a càrrec de la persona beneficiària de l'ajuda.

4. Termini i procediment de presentació d'enquestes

4.1. Termini de presentació d'enquestes

El termini per a emplenar les enquestes en línia començarà el 6 de juny a les 10.00 h i acabarà el 30 de juny de 2022 a les 15.00 h.

4.2. Procediment de presentació d'enquestes

L'enquesta docent s'emplenarà mitjançant un qüestionari al qual s'accedirà a través d'UACloud.

L'accés a través d'aquesta plataforma garanteix que les persones que hi participen estan matriculades en aquelles assignatures.

No obstant això, l'opinió expressada en l'enquesta es tractarà de manera anònima, i en cap cas es facilitarà al professorat o a altres òrgans universitaris les respostes individuals de l'alumnat.

Cada estudiant podrà fer tantes enquestes com docents haja tingut assignats en aquelles assignatures. Per cada enquesta per docent que haja contestat tindrà una oportunitat per a optar a l'incentiu sortejat.

L'emplenament d'enquestes té la consideració de petició expressa de participar en el premi.

5. Sorteig dels premis

L'assignació dels premis es farà per sorteig.

En el moment del tancament de la campanya, després del 30 de juny de 2022, la Unitat Tècnica de Qualitat bloquejarà les enquestes i s'obtindrà una relació de les persones que hi hagen participat.

El sorteig dels incentius descrits serà públic i tindrà lloc en la data i al lloc en concret que es publique en les pàgines web de la Unitat Tècnica de Qualitat i del Vicerectorat d'Estudis, Qualitat i Llengües, amb una setmana d'antelació com a mínim.

6. Unitat gestora i comissió de valoració

6.1. Unitat gestora

La unitat gestora de la convocatòria és la Secretaria del Vicerectorat d'Estudis, Qualitat i Llengües, el mètode de contacte serà electrònic i es farà a través del correu [df.vxtkrhq@qn.qc](mailto:jm.mpnhpnc@rw.co).

6.2. Comissió de valoració

El sorteig es durà a terme davant d'una comissió que tindrà aquesta composició:

Presidència:

- Vicerector d'Estudis, Qualitat i Llengües o persona en qui delegue.

Secretaria:

- Directora de la Unitat Tècnica de Qualitat o persona en qui delegue.

Vocals:

- Director del Secretariat de Qualitat o persona en qui delegue.

- Director del Secretariat de Llengües o persona en qui delegue.

7. Resolució, notificació i publicació dels resultats

La rectora de la Universitat d'Alacant acordarà la resolució definitiva de la convocatòria.

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposen l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://web.ua.es/va/vr-estudis>, la qual substitueix la notificació a les persones interessades i produeix els mateixos efectes.

8. Marc legal i pressupostari

La convocatòria d'ajuda, que serveix de base reguladora està recollida en la línia de subvenció 2022LS0103 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació dels incentius d'un màxim de 3.000,00 euros serà sufragada amb càrrec al capítol II (orgànica 16412A1291) i IV (orgànica 85.44.6Q.58.99) del pressupost del  Vicerectorat d'Estudis, Qualitat i Llengües. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9. Obligació i justificació del beneficiari

Les obligacions dels beneficiaris d'aquesta convocatòria són:

* El beneficiari del portàtil haurà de recollir el premi en el termini màxim d'un mes des de l'endemà de la publicació del resultat.

Serà imprescindible la identificació de la persona beneficiària amb el DNI, el passaport, NIE, TIU o permís de conduir. La compareixença en persona tindrà efectes d'acceptació de l'incentiu, i caldrà signar un justificant de recepció. En cas de no poder-ho fer personalment, el podrà recollir una altra persona si té l'autorització expressa i signada de la beneficiària. Si transcorreguera el termini sense que es recollira l'incentiu, se sortejarà novament per al primer quadrimestre del curs 2022/2023.

* Els beneficiaris de les 5 matrícules gratuïtes en cursos de valencià, hauran de dirigir-se al Servei de Llengües de la Universitat d'Alacant, en el termini d'un mes, per a concretar els termes del seu aprofitament (<https://sl.ua.es/va/contacte-horari-i-localitzacio.html>).
* Els beneficiaris de les 5 reserves de plaça de matrícula en els tallers de llengües oferits per la Universitat d'Alacant, hauran de dirigir-se al Servei de Llengües de la Universitat d'Alacant, en el termini d'un mes. (<https://sl.ua.es/va/contacte-horari-i-localitzacio.html>).
* Els beneficiaris de les 5 ajudes per a serveis Centre Superior d'Idiomes, deuran en el termini màxim d'un mes des de l'endemà a la publicació del resultat acreditar la matrícula en el Centre Superior d'Idiomes de la Universitat d'Alacant. (<https://www.csidiomas.ua.es/va/>)

La justificació de l'obligació dels beneficiaris és:

* El beneficiari del portàtil justifica el compliment, amb caràcter previ, amb el lliurament del bé.
* El beneficiari de les 5 matrícules gratuïtes i 5 reserves es justifiquen prèviament amb l'acreditació de la documentació obligatòria sol·licitada pel convocant.
* Els beneficiaris de les 5 ajudes per a serveis del Centre Superior d'Idiomes hauran d'acreditar la superació del curs amb aprofitament o bé el justificant de pagament dels drets d'examen, des del 15 de gener de 2023 a 15 de març de 2023.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud per a participar-hi.

En el marc dels tractaments esmentats, les dades no podran ser cedides, llevat d'obligació legal.

Informem que la persona interessada pot accedir als seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de dades, els drets de la persona interessada i la Política de privadesa de la Universitat d'Alacant es pot consultar en aquest enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat de contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la comissió de valoració es podrà interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà al de les seues publicacions o notificacions. El recurs es podrà interposar davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit la podran al·legar les persones interessades perquè es considere en la resolució que pose fi al procediment.

Alacant, 25 de maig de 2022

La rectora

P.D. de signatura, el vicerector d'Estudis, Qualitat i Llengües

(Resolució de 22 de desembre de 2020)

Francisco José Torres Alfosea





[Carretera Sant Vicent del Raspeig s/n  
03330 Sant Vicent del Raspeig - Alacant  
 Tel. 89 184 9790 - Fax 42 865 4973](https://www.google.es/maps/@31.448955,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12212&trk=tyah&trkInfo=tarId%8G9824170133606%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)